عباس عسکری یونٹ کے انچارج :

عباس عسکری یونٹ تلعفر کو داعش سے آزاد کروانے کے لیے اپنی تیاریاں مکمل کر چکا ہے

عباس عسکری یونٹ کے انچارج میثم زیدی نے صحافیوں سے گفتگو کرتے ہوئے بتایا کہ عباس عسکری یونٹ ہیئت حشد شعبی کے ساتھ مربوط ہے ۔

خبر کا کوڈ: ۴۲۹۵۲۵

تاریخ: ۱۷ آبان ۲۰۱۷ - ۱۶:۰۴

رسا نیوز ایجنسی کی رپورٹ کے مطابق عباس عسکری یونٹ کے انچارج میثم زیدی نے صحافیوں سے گفتگو کرتے ہوئے بتایا کہ عباس عسکری یونٹ ہیئت حشد شعبی کے ساتھ مربوط ہے اور براہ راست وزارت دفاع کے تابع ہے جب کہ حشد شعبی اور عباس عسکری یونٹ وزارت دفاع میں رجمنٹ 26 کے عنوان سے رجسٹرڈ ہے۔

میثم زیدی نے احتیاطی فوج اور عسکری رضاکاروں کے حوالے سے بات کرتے ہوئے بتایا کہ ہمارے یونٹ کے 3000 جوان تلعفر کے آپریشن کے دوران احتیاطی فوج کے طور پر ہر وقت تیار رہیں گے اور ضرورت پڑنے پہ اپنی عسکری خدمات فراہم کریں گے۔

یاد رہے عباس عسکری یونٹ تلعفر کو داعش سے آزاد کروانے کے لیے اپنی تیاریاں مکمل کر چکا ہے اور آپریشن کے لیے وزارت دفاع کی طرف سے باقاعدہ اجازت کا منتظر ہے۔/۹۸۹/ف۹۴۰/